PSD și-a ales astăzi noua conducere, într-un congres care a durat ore întregi, la Sala Palatului. Delegații social-democrați și-au ales președintele, președintele executiv și secretarul general al partidului, iar în urma lor sala a rămas plină de gunoaie.

Congresul extraordinar al PSD a început la ora 11:00, la Sala Palatului. Aproximativ 4.000 de delegați ai formațiunii au validat, de asemenea, noul statut și proiectul politic al formațiunii.

Rezultatele votului pentru funcţia de preşedinte PSD

1. Viorica Dăncilă - 2828

2. Liviu Pleşoianu - 715

3. Şerban Nicolae - 375

4. Ecaterina Andronescu - 50

Rezultatele votului pentru funcţia de preşedinte executiv PSD

1. Eugen Teodorovici - 2466

2. Daniel Suciu - 1358

3. Daniel Florea - 129

4. Sorin Bota - 19

Rezultatele votului pentru funcţia de secretar general al PSD

1. Mihai Fifor - 2366

2. Gabriel Petrea - 717

3. Codrin Ştefănescu - 456

4. Felix Stroe - 189

Alegerile pentru pozițiile de conducere ale formațiunii s-au desfășurat într-un singur tur. Viorica Dăncilă a motivat că decizia a fost luată pentru ca nicio funcție să nu facă obiectul unor înțelegeri ulterioare.

PSD și-a ales conducerea după ce fostul lider al partidului Liviu Dragnea a fost condamnat, la finalul lunii mai, la 3 ani și 6 luni de închisoare cu executare, în dosarul angajărilor fictive de la Direcţia de Protecţie a Copilului Teleorman.